528.07 REGOLAMENTI DWAR IL-BORD TAD-DIRETTURI GĦAS-SERVIZZI TAS-SAĦĦA MENTALI L-AVVIŻ LEGALI 343 tal-2015. L-AVVIŻ LEGALI 343 tal-2015. 1. Titolu u bidu fis-seħħ. (1) It-titolu ta’ dawn ir-regolamenti huwa r-Regolamenti dwar il-Bord tad-Diretturi għas-Servizzi tas-Saħħa Mentali. (2) Dawn ir-regolamenti għandhom jidħlu fis-seħħ f’dik id-data li l-Ministru jistabbilixxi b’avviż fil-Gazzetta, udati differenti jistgħu jiġu stabbiliti għal dispożizzjonijiet differenti ta’ dawn ir-regolamenti. Tifsir. 2. F’dawn ir-regolamenti, sakemm ir-tabta tal-kliem ma teħtieġx xort’oħra- " Att " tfisser l-Att dwar is-Saħħa; Kap. 528. Kap. 528. "Bord " tfisser il-Bord tad-Diretturi għas-Servizzi tas-Saħħa Mentali imwaqqaf bir-regolament 3; "direttur kliniku " tfisser l-ispeċjalista responsabbli għall-kura klinika provduta minn faċilità liċenzjata kif stabbilit bl-artikolu 2 tal-Att dwar is-Saħħa Mentali; Ka p. 525 " Kummissarju " tfisser il-Kummissarju għall-Promozzjoni tad-Drittijiet ta’ Persuni b’Diż ordni Mentali stabbilit bl-artikolu 5 tal-Att dwar is-Saħħa Mentali; " Ministru " tfisser il-Ministru responsabbli għas-saħħa; " uffiċjal eżekuttiv ewlieni " tfisser il-persuna responsabbli għall-immaniġġar ta’ faċilità liċenzjata kif stabbilit bl-artikolu 2 tal-Att dwar is-Saħħa Mentali. Ka p. 525 3. (1) Għandu jkun stabbilit Bord, li jkun magħruf bħala l-Bord tad-Diretturi għas-Servizzi tas-Saħħa Mentali, u li jkun magħmul minn Chairman u dak in-numru ta’ membri li ma jkunx anqas minn sitta, maħtura mill-Ministru. (2) Iċ-Chairman u l-membri tal-Bord maħtura mill-Ministru għandhom jinkludu: (a) membru mill-professjoni medika; (b) membru mill-professjoni tal-infermiera; (ċ) membru mill-professjonijiet li jaqgħu taħt id-Direttorat tal-Allied Health Care Services; (d) membru mill-professjoni tal-finanzi; (e) membru mill-pubbliku; (f) membru li jirrappreżenta lill-Ministru; (g) ex officio id-direttur kliniku tal-Isptar Monte Karmeli bħala membru mingħajr vot; (h) ex officio l-uffiċjal eżekuttiv ewlieni tal-Isptar Monte Karmeli bħala membru mingħajr vot. (3) Bla ħsara għad-dispożizzjonijiet ta’ dan ir-regolament, il-kariga ta’ membru tal-Bord issir vakanti- (a) meta jiskadi ż-żmien ta’ tliet snin mid-data tal-ħatra tiegħu jew f’dik id-data li tiġi qabel skont ma jista’ jiġi speċifikat fl-istrument li bih ikun inħatar; jew (b) meta tinqala’ xi ċirkostanza li, kieku persuna ma kinitx membru tal-Bord, kienet iġġib l-iskwalifika tagħha għal dik il-ħatra. (4) Membru tal-Bord jista’ jitneħħa mill-kariga mill-Ministru jekk, fil-fehma tal-Ministru, dak il-membru ma jkunx idoneu biex ikompli f’dik il-kariga jew ikun sar inkapaċi milli jwettaq kif imissdmirijiet u bħala membru, kemm jekk minħabba f’nuqqas ta’ saħħa tal-moħħ jew tal-ġisem jew għal xi raġuni oħra, jew minħabba f’imġiba ħażina. (5) Il-Bord għandu jkun responsabbli biss lejn il-Ministru għall-mod kif jaqdid-dmirijiet tiegħu. (6) Iċ-Cha irman għandu jingħata remunerazzjoni nominali li tkun speċifikata fl-istrument li bih ikun inħatar. M’għandu jkun hemm ebda remunerazzjoni għall-membri l-oħra tal-Bord. 4. Laqgħat tal-Bord. (1) Il-laqgħat tal-Bord għandhom jissejħu miċ-Chairman skont kemm ikun meħtieġ għat-twettieq tal-funzjonijiet tal-istess Bord, imma mhux anqas minn darba f’xahar, kemm b’inizjattiva tiegħu stess jew fuq talba ta’ tnejn mill-membri l-oħra. (2) Nofs il-għadd ta’ membri li f’dak iż-żmien ikunu jikkostitwixxu l-Bord għandhom jagħmlu kworum. Id-deċiżjonijiet għandhom jiġu adottati minn maġġoranza sempliċi tal-voti tal-membri preżenti u li għandhom il-vot. Iċ-Chairman, jew fl-assenza tiegħu l-Viċi-Chairman Nofs il-għadd ta’ membri li f’dak iż-żmien ikunu jikkostitwixxu l-Bord għandhom jagħmlu kworum. Id-deċiżjonijiet għandhom jiġu adottati minn maġġoranza sempliċi tal-voti tal-membri preżenti u li għandhom il-vot. Iċ-Chairman jew xi persuna oħra li tkun qed tippresjedi l-laqgħa, għandu jkollhom votinizjali u fil-każ ta’ votindaqs, it-tieni jew vot deċiżiv. (3) Bla ħsara għad-dispożizzjonijiet tal-Att u, jew ta’ dawn ir-regolamenti, il-Bord jista’ jirregola l-proċedura tiegħu stess. (4) Bla ħsara għad-dispożizzjonijiet ta’ qabel ta’ dan ir-regolament, ebda att jew proċediment tal-Bord ma għandu jiġi invalidat unikament minħabba f’li jkun hemm xi vakanza fost il-membri. 5. (1) B’mod ġenerali għandha tkun ir-responsabbilità tal-Bord li jagħti pariri lill-Ministru dwar l-ogħla livell tal-viżjoni strateġika għas-servizzi tas-saħħa mentali offruti mis-sistema pubblika tas-saħħa, inkluż fl-Isptar Monte Karmeli, kif ukoll li jassigura illi l-proċess tat-teħid ta’ deċiżjonijiet eżekuttivi jkun qed isegwi dik l-istess viżjoni strateġika. (2) B’mod partikolari, il-funzjonijiet u d-dmirijiet tal-Bord għandhom jinkludu: (a) li jistabbilixxi miri u għanijiet li jistgħu jitkejlu għas-servizzi tas-saħħa mentali; (b) li jagħti pariri lill-Ministru dwar l-istrateġiji u l-għanijiet għas-servizzi tas-saħħa mentali; (ċ) jikkopera ma’ organizzazzjonijiet lokali u internazzjonali involuti fis-saħħa mentali dwar kwistjonijiet fil-kompetenza tiegħu; (d) iwettaq dik il-funzjoni jew funzjonijiet oħra li l-Ministru jista’ minn żmien għal żmien jistabbilixxi u jordna; (e) Ka p. 525 jimplimenta kwalunkwe materja oħra meħtieġa għat-twettiq tal-missjoni tal-Bord, u għall-eżekuzzjoni tad-dmirijiet li jappartjenu lill-Istat: Iżda r-responsabbiltà klinika għas-servizzi tas-saħħa menta li għandha tibqa’ vestita fid-direttur kliniku kif stabbilit fl-Att dwar is-Saħħa Mentali: Iżda wkoll, bla ħsara għad-dispożizzjonijiet tar-regolament 3, ir-responsabbilità tal-amministrazzjoni u l-immaniġġjar għandha tibqa’ vestita fl-uffiċjal eżekuttiv ewlieni kif stabbilit fl-Att dwar is-Saħħa Mentali: Iżda wkoll, bla ħsara għal kull dispożizzjoni fi kwalunkwe liġi oħra u, jew fl-istrument li bih ikun inħatar, minbarra d-dmirijiet u r-responsabbilitajiet l-oħra tiegħu, hija r-responsabbilità tal-uffiċjal eżekuttiv ewlieni li jimplimenta d-deċiżjonijiet meħuda mill-Bord dwar l-operat tas-servizzi tas-saħħa mentali: Iżda fl-aħħar nett, ebda dispożizzjoni f’dawn ir-regolamenti m’għandu jkollha effett fuq id-dmirijiet u r-responsabbilitajiet vestiti fil-Kummissarju.